**-ПРИЈЕДЛОГ-**

На основу члана 39. став 2. тачка 13. Закона о локалној самоуправи (''Службени гласник Републике Српске'', бр. 97/16, 36/19 и 61/20), члана 5. и 29. Одлуке о пословним зградама, пословним просторијама, друштвеним домовима, гаражама и другим непокретностима у својини града Градишка(„Службени гласник Општине Градишка, бр. 10/17, 14/18, 2/19 и 4/19) и („Службени гласник града Градишка, број 11/19) и чл. 36. и 87. Статута града Градишка (''Службени гласник Општине Градишка'', број 4/17) и („Службени гласник града Градишка“,број 5/19) Скупштина града Градишка на сједници одржаној дана\_\_\_\_\_\_\_\_\_\_\_\_ доноси:

**О Д Л У К У**

**о давању на коришћење објекта Едукативног тренинг центра**

**у својини града Градишка Горској служби спасавања Градишка**

**I**

Овом Одлуком даје се на коришћење Горској служби спасавања Градишка, ул. Козарских бригада 36, објекат Едукативног тренинг центра у селу Суботићи (Козара) изграђеном на к.ч. бр. 831/2 и 835/2 к.о. Козара, површине 397,56 m², уписан у пл.бр.153.

**II**

Објекат из тачке I дајe се на коришћење искључиво ради обављања регистроване дјела-тности без накнаде на период од десет годинa уз могућност продужења периода.

**III**

Oвлашћује се Градоначелник да, у име града Градишка, закључи уговор о условима коришћења објекта из тачке I са корисником.

**IV**

Ова одлука ступа на снагу осмог дана од дана објављивања у „Службеном гласнику града Градишка“.

Број:\_\_\_\_\_\_\_\_\_\_\_\_\_\_/22

Дана:\_\_\_\_\_\_\_\_\_\_\_\_\_\_\_

Градишка ПРЕДСЈЕДНИК

 СКУПШТИНЕ ГРАДА

 Миленко Павловић

**О Б Р А З Л О Ж Е Њ Е**

**ПРАВНИ ОСНОВ:**

Правни основ за доношење ове одлуке садржан је у члану 39. став 1. тачка Закона о локалној самоуправи (''Службени гласник Републике Српске'' бр. 97/16, 36/19 и 61/20) којим је прописано да Скупштина јединица локалне самоуправе располаже имовином јединице локалне самоуправе, члану 5. став 2. Одлуке о пословним зградама, пословним простори-јама, друштвеним домовима, гаражама и другим непокретностима у својини града Градишка („Службени гласник Општине Градишка“, бр. 10/17, 14/18, 2/19 и 4/19) и („Службени гласник града Градишка“, број 11/19) којим је прописано да Одлуку о давању на коришћење посло-вних просторија у власништву града доноси Скупштина града на приједлог Градоначелника, те члану 29. исте Одлуке којим је прописано да се некретнине у власништву Града могу дати на коришћење без накнаде између осталог и установама и организацијама чији је оснивач град, те чл. 36. и 87. Статута града Градишка којима је прописано да Скупштина града у обављању послова из своје надлежности доноси одлуке.

**РАЗЛОЗИ ЗА ДОНОШЕЊЕ:**

Имајући у виду чињеницу да Град Градишка у својини има објекат Едукативног тренинг центра у селу Суботићи (Козара који је реконструисан кроз пројекат „SAFE TOGETHER – Risk prevention in the cross-border area“ финансиран од стране Европске уније кроз Програм прекограничне сарадње INTERREG IPA CBC HR-BA-ME2014-2020 на основу уговора број 2020HR-BA-ME442 потписаног дана 01.10.2020. године између Управљачког тијела и
Министарства унутрашњих послова Црне Горе као водећег партнера на прекограничном пројекту и Споразума о партнерству потписаног дана 12.10.2020. године између Министа-рства унутрашњих послова Црне Горе, Града Градишка и Града Дарувара, потребно је донијети ову одлуку како би се у складу са важећом регулативом уредило питање коришћења објекта без накнаде од стране наведеног субјекта. Кориснику из члана I ове одлуке омогућиће се да објекат Едукативног тренинг центра користи икључиво ради обављања регистроване дјела-тности и одржавања едукација, спремности реаговања у хитним случајевима и превенцији ризика, као и реаговања у случајевима несрећа и катастрофа на ширем подручју.

**ПРИЈЕДЛОГ**

Предлаже се да Скупштина града усвоји ову одлуку у предложеном тексту.

 ОБРАЂИВАЧ: ПРЕДЛАГАЧ:

Одјељење за комуналне ГРАДОНАЧЕЛНИК

 и стамбене послове

 Зоран Аџић

 НАЧЕЛНИК ОДЈЕЉЕЊА

 Ведран Кнежевић